L 151/50
EL
Επίσημη Εφημερίδα της Ευρωπαϊκής Ένωσης
2.6.2022
(44)
Σύμφωνα με τα κοινά κριτήρια που καθορίζονται στο παράρτημα του κανονισμού (ΕΚ) αριθ.
2111/2005, η Επιτροπή κρίνει ότι προς το παρόν δεν υφίστανται λόγοι τροποποίησης του καταλόγου αερομεταφορέων που υπόκεινται σε απαγόρευση λειτουργίας εντός της Ένωσης όσον αφορά τους αερομεταφορείς του Καζακστάν.
(45)
Τα κράτη μέλη θα πρέπει να συνεχίσουν να ελέγχουν την ουσιαστική συμμόρφωση των αερομεταφορέων που έχουν πιστοποιηθεί στο Καζακστάν με τα σχετικά διεθνή πρότυπα ασφάλειας, δίνοντας προτεραιότητα στις επιθεωρήσεις διαδρόμου όλων αυτών των αερομεταφορέων, σύμφωνα με τον κανονισμό (ΕΕ) αριθ.
965/2012.
(46)
Σε περίπτωση που από τις σχετικές με την ασφάλεια πληροφορίες προκύψει ότι επίκειται διακινδύνευση της ασφάλειας λόγω μη συμμόρφωσης με τα σχετικά διεθνή πρότυπα ασφάλειας, ενδέχεται να καταστεί αναγκαία η λήψη περαιτέρω μέτρων από την Επιτροπή, σύμφωνα με τον κανονισμό (ΕΚ) αριθ.
2111/2005.
Αερομεταφορείς της Μολδαβίας
(47)
Τον Νοέμβριο του 2021, με τον εκτελεστικό κανονισμό (ΕΕ) 2021/2070 της Επιτροπής (9), οι αερομεταφορείς της Μολδαβίας διαγράφηκαν από το παράρτημα Α του κανονισμού (ΕΚ) αριθ.
474/2006, με εξαίρεση την Air Moldova, την Aerotranscargo και τη Fly One, οι οποίες δεν έχουν ποτέ συμπεριληφθεί ούτε στο παράρτημα A ούτε στο παράρτημα B.
(48)
Με επιστολή της 31ης Μαρτίου 2022, η Αρχή Πολιτικής Αεροπορίας της Μολδαβίας (στο εξής: CAAM) παρείχε πληροφορίες και επικαιροποιημένα στοιχεία σχετικά με τις δραστηριότητες εποπτείας της ασφάλειας για την περίοδο από τον Νοέμβριο του 2021 έως τον Μάρτιο του 2022.
Εκτός από την επικαιροποίηση του σχεδίου που πραγματοποιήθηκε με βάση την επιτόπια ενωσιακή επίσκεψη αξιολόγησης του Σεπτεμβρίου του 2021, οι πληροφορίες που παρασχέθηκαν από την CAAM περιλάμβαναν επίσης επικαιροποιημένα στοιχεία όσον αφορά τις τελευταίες τροποποιήσεις του εθνικού νομοθετικού πλαισίου της Μολδαβίας για την αεροπορία.
(49)
Η Επιτροπή, αφού εξέτασε τις πληροφορίες και τα έγγραφα που έλαβε, θεωρεί ότι οι εκκρεμούσες παρατηρήσεις, που προέκυψαν από την επιτόπια επίσκεψη αξιολόγησης του Σεπτεμβρίου του 2021, αντιμετωπίστηκαν επιτυχώς και μπορούν να κλείσουν.
Λαμβάνοντας υπόψη την πρόοδο που έχει σημειωθεί, η Επιτροπή θεωρεί ότι αρκεί η CAAM να αποστέλλει ετήσια επικαιροποίηση μέχρι να ληφθεί διαφορετική απόφαση.
(50)
Σύμφωνα με τα κοινά κριτήρια που καθορίζονται στο παράρτημα του κανονισμού (ΕΚ) αριθ.
2111/2005, η Επιτροπή κρίνει ότι προς το παρόν δεν υφίστανται λόγοι τροποποίησης του καταλόγου αερομεταφορέων που υπόκεινται σε απαγόρευση λειτουργίας εντός της Ένωσης όσον αφορά τους αερομεταφορείς της Μολδαβίας.
(51)
Τα κράτη μέλη θα πρέπει να συνεχίσουν να ελέγχουν την ουσιαστική συμμόρφωση των αερομεταφορέων που έχουν πιστοποιηθεί στη Μολδαβία με τα σχετικά διεθνή πρότυπα ασφάλειας, δίνοντας προτεραιότητα στις επιθεωρήσεις διαδρόμου αυτών των αερομεταφορέων, σύμφωνα με τον κανονισμό (ΕΕ) αριθ.
965/2012.
(52)
Σε περίπτωση που από τις σχετικές με την ασφάλεια πληροφορίες προκύψει ότι επίκειται διακινδύνευση της ασφάλειας λόγω μη συμμόρφωσης με τα σχετικά διεθνή πρότυπα ασφάλειας, ενδέχεται να καταστεί αναγκαία η λήψη περαιτέρω μέτρων από την Επιτροπή, σύμφωνα με τον κανονισμό (ΕΚ) αριθ.
2111/2005.
Αερομεταφορείς του Πακιστάν
(53)
Τον Μάρτιο του 2007, με τον κανονισμό (ΕΚ) αριθ.
235/2007 της Επιτροπής (10), η Pakistan International Airlines συμπεριλήφθηκε στο παράρτημα Β του κανονισμού (ΕΚ) αριθ.
474/2006 και, στη συνέχεια, τον Νοέμβριο του 2007, διαγράφηκε, με τον κανονισμό (ΕΚ) αριθ.
1400/2007 της Επιτροπής (11).
(54)
Στις 24 Ιουνίου 2020, σε δήλωση του ομοσπονδιακού Υπουργού Αεροπορίας του Πακιστάν αποκαλύφθηκε ότι μεγάλος αριθμός αδειών χειριστών, που εκδόθηκαν από την αρχή πολιτικής αεροπορίας του Πακιστάν (στο εξής: PCAA), αποκτήθηκαν με δόλιο τρόπο.
(9) Εκτελεστικός κανονισμός (ΕΕ) 2021/2070 της Επιτροπής της 25ης Νοεμβρίου 2021 σχετικά με την τροποποίηση του κανονισμού (ΕΚ) αριθ.
474/2006 όσον αφορά τον κατάλογο αερομεταφορέων οι οποίοι υπόκεινται σε απαγόρευση λειτουργίας ή σε περιορισμούς λειτουργίας εντός της Ένωσης (ΕΕ L 421 της 26.11.2021, σ. 31).
(10) Κανονισμός (ΕΚ) αριθ.
235/2007 της Επιτροπής, της 5ης Μαρτίου 2007 , για τροποποίηση του κανονισμού (ΕΚ) αριθ.
474/2006 για τη σύσταση κοινοτικού καταλόγου αερομεταφορέων οι οποίοι υπόκεινται σε απαγόρευση λειτουργίας εντός της Κοινότητας (ΕΕ L 66 της 6.3.2007, σ. 3).
(11) Κανονισμός (ΕΚ) αριθ.
1400/2007 της Επιτροπής, της 28ης Νοεμβρίου 2007 , σχετικά με την τροποποίηση του κανονισμού (ΕΚ) αριθ.
474/2006 για τη σύσταση κοινοτικού καταλόγου αερομεταφορέων οι οποίοι υπόκεινται σε απαγόρευση λειτουργίας εντός της Κοινότητας (ΕΕ L 311 της 29.11.2007, σ.
12).